open-index/open-wikipedia-markdown huggingface dataset:
கதிரவமறைப்பு, ஏப்ரல் 9, 2043

முழு கதிரவமறைப்பு(total solar eclipse) ஏப்ரல் 9, 2043 வியாழன் அன்று நிகழும். புவிக்கும் சூரியனுக்கும் இடையில் நிலா செல்லும் போது கதிரவமறைப்புகதிரவமறைப்பு ஏற்படுகிறது, இதனால் புவியில் உள்ள பார்வையாளருக்கு சூரியன் முழுமையாகவோ அல்லது பகுதியாகவோ மறைக்கப்படுகிறது.  நிலாவின்  தோற்ற விட்டம் சூரியனை விட பெரியதாக இருக்கும் போது முழு கதிரவமறைப்பு ஏற்படுகிறது, இது அனைத்து நேரடி சூரிய ஒளியையும் தடுக்கிறது. இந்நிலையில் நாள் முழுதும் இருளாக மாறும். முழுமையும் புவியின் மேற்பரப்பில் ஒரு குறுகிய தடத்தில் நிகழ்கிறது, பகுதிக்கதிரவமறைப்பு சுற்றியுள்ள பகுதியில் ஆயிரக்கணக்கான கிலோமீட்டர் அகலத்தில் தெரியும்.

இது ஒரு முழு கதிரவமறைப்பாக இருக்கும் போது, இது ஒரு  நடுவண் கதிரவமறைப்பு அல்ல ( காம்மாக்கதிர் 0.9972 அல்லது பெரியதாக இருக்கும் போது), ஆனால் இயல்பிகந்தது. மையமற்ற கதிரவமறைப்பு என்பது மொத்த மையக் கோடு புவியின் மேற்பரப்பை வெட்டாத ஒன்றாகும். மாறாக, மையக் கோடு புவியின் மேற்பரப்பிற்கு சற்று மேலே செல்கிறது.முனைப் பகுதியில் சூரிய மறைவு அல்லது சூரிய  எழுச்சியின்போது முழுமையும் தெரியும் நிலையில்  மட்டுமே இந்த அரிய வகை ஏற்படுகிறது.

## தெரியும் திறன்
இது  உருசியாவின் கம்சட்கா தீவகம், மகதான் ஒப்லாத்து,  யாகுடியாவின் வடகிழக்கில் (உள்ளூர் நேரப்படி ஏப்ரல் 10 அன்று காலை) முழுமையாகத் தெரியும். இது  உருசியாவின் வடகிழக்கு, கனடா, கிரீன்லாந்து, சுவால்பார்டு,  ஐசுஸ்லாந்தில்  முழுவதிலும் பகுதியாகத் தெரியும். அலாஸ்கா,  அவாய், வடக்கு பசிபிக் உட்பட அமெரிக்காவின் மேற்குப் பகுதியிலும் இது ஓரளவு பகுதியாகத் தெரியும்.

முழு கதிரவமறைப்புகள் நிகழும் இடங்கள்: ஈவன்ஸ்க், ஓம்சுச்சன், பலானா, செம்சான் மற்றும் சிரியங்கா .

## படிமங்கள்
படிமம்:SE2043Apr09T.gif
அசைவூட்டத் தடம்

## தொடர்புடைய கதிரவமறைப்புகள்

### 2040-2043 கதிரவமறைப்புகள்
இந்தக் கதிரவமறைப்பு ஓர் அரையாண்டுத் தொடரின் பகுதியாகும்.  ஓரரரையாண்டுத் தொடரின் கதிரவமறைப்பு ஒவ்வொரு 177 நாட்கள் 4 மணிகளில் நிலா வட்டணையின் மாற்றுக்கணுக்களில் மீள நிகழும்.

### சாரோசு 149
சாரோசு 149 என்பது, ஒவ்வொரு 18 ஆண்டுகள், 11 நாட்களில் மீள நிகழும்.  இதில் 71 நிகழ்வுகள் அமையும்.  இந்தத் தொடர் 1664, ஆகத்து 21 அன்று தொடங்கியது. இத்தொடரில் 2043, ஏப்பிரல் 9 முதல் 2331, அக்தோபர் 2 வரை முழு கதிரவமறைப்புகள  நிகழும். இந்தத் தொடர் தனது71 ஆம் நிகழ்வில் பகுதிக் கதிரவமறைப்பாக 2926, செபுதம்பர்28 அன்று முடிவுறும். T இதில் மிகநெடிய முழு கதிரவ்வமறைப்பு4 மணித்துளி, 10 நொடிகளுக்கு 2205, சூலை 17 இல் நிகழும்.

### மெட்டானிக் தொடர்
மெட்டானிக்கத் தொடரில் கதிரவமறைப்பு19 ஆண்டுகளுக்கு(6939.69 நாட்களுக்கு) ஒருமுறை 5 சுழற்சிகள் நிகழ்கிறது. கதிரவமறைப்புகள் ஏறத்தாழ அதே நாட்காட்டி நாலின் ஏற்படுகிறது. மேலும்,  இதன் எண்மத் துணைத்தொடர் ஒவ்வொரு 3.8 ஆண்டுகளில்(1387.94 நாட்களில்)  ஐந்தில் ஒரு பங்கு காலத்துக்கு ஒருமுறை நிகழ்கிறது.

## மேற்கோள்கள்

## வெளி இணைப்புகள்

* http://eclipse.gsfc.nasa.gov/SEplot/SEplot2001/SE2043Apr09T. GIF

பகுப்பு:சூரிய கிரகணங்கள்
உலகளாவிய காலநிலை நடவடிக்கை நாள்

**உலகளாவிய காலநிலை நடவடிக்கை நாள்** (Global Day of Climate Action 2020)  என்பது  2020 ஆம் ஆண்டு செப்டம்பர் மாதம் 25 ஆம் தேதியன்று நடந்த உலகளாவிய நேரடி எதிர்ப்பு நடவடிக்கையாகும்.  வெள்ளிக்கிழமைகளுக்கான எதிர்காலம் அல்லது காலநிலைக்கான இளைஞர்கள் என்ற மாணவர்கள் அமைப்பு மற்றும் மற்றும் 350. ஆர்கு போன்ற பிற செயலில் உள்ள அமைப்புகளால் இந்நிகழ்வு  ஏற்பாடு செய்யப்பட்டது. காலநிலை மாற்றத்தின் தாக்கம் மற்றும்  விரைவாக அதிகரிக்கும் உலகளாவிய உமிழ்வு  குறித்த விழிப்புணர்வை அதிகரிப்பதை நோக்கமாகக் கொண்ட எதிர்கால நடவடிக்கைகளுக்கான ஒரு பகுதியாக இந்தப் போராட்டம் நடத்தப்பட்டது. .
thumb|பெர்லினில் போராட்டம், 25 செப். 2020
பருவநிலை நெருக்கடிக்கு எதிரான இப்போராட்டத்தில் உறுதியான நடவடிக்கைகளை வலியுறுத்தவும், இளைஞர்களின் எதிர்கால உரிமைக்காகவும் ஆயிரக்கணக்கான நகரங்கள் நிகழ்வுகள் மற்றும் ஆர்ப்பாட்டங்களை நடத்தின. நிகழ்வின் புள்ளிவிவரங்களின்படி, பங்கேற்பாளர்கள் பின்வருமாறு: 154 நாடுகள், 2362 நகரங்கள் மற்றும் 3615 நிகழ்வுகள் அறியப்படுகின்றன.. இருப்பினும், கோவிட் விதிகள் காரணமாக பங்கேற்பாளர்களின் எண்ணிக்கை கட்டுப்படுத்தப்பட்டதாகக் கூறப்படுகிறது.

## மேற்கோள்கள்

## புற இணைப்புகள்

* அதிகாரப்பூர்வ இணையதளம்

பகுப்பு:2020 இல் அறிவியல்
பகுப்பு:காலநிலை மாற்றம்
பகுப்பு:சுற்றுச்சூழல் விழிப்புணர்வு நாட்கள்
புவியியல் நிலைகள்

புவியியல் அளவுகளில் , வெவ்வேறு **புவியியல் நிலைகள்** வேறுபடுத்தப்பட்டுள்ளன. 

* **உள்ளூர் அளவிலான** நிலை ஒரு சிறிய பகுதியுடன் தொடர்புடையது, பொதுவாக ஒரு நகரம் அல்லது நகராட்சி ;
* **பிராந்திய அளவிலான** நிலை ஒரு பெரிய பகுதியுடன் தொடர்புடையது, பொதுவாக ஒரு பகுதி, மாநிலம் அல்லது மாகாணம் ;
* **தேசிய அளவிலான** நிலை ஒரு நாட்டைப் பற்றியது;
* **கண்ட அளவு** நிலை என்பது ஒரு கண்டத்தைக் குறிக்கிறது;
* **உலகளாவிய அளவு** உலகம் முழுவதற்கும் பொருந்தும்;
* **ஆற்றுச் செயல்முறை அளவு நிலை**  என்பது நதிப் படுகைகளுடன் தொடர்புடையடாகும். எடுத்துக்காட்டாக இந்த அளவு  முக்கியமாக மாசுபாட்டின் பின்னணியில் பயன்படுத்தப்படுகிறது, 

[வலது|thumb| உலகளாவிய மற்றும் கண்ட அளவு: [கண்டம்|கண்டங்களைக் கொண்ட உலகம் .]]
[வலது|thumb| தேசிய மற்றும் பிராந்திய அளவு: அனைத்து மாநிலங்கள் மற்றும் [நிலப்பரப்பு|பிராந்தியங்களுடன் அமெரிக்கா .]]
[வலது|thumb| பிராந்திய மற்றும் உள்ளூர்: அனைத்து மாவட்டங்களையும் கொண்ட மாநிலம் [டெக்சஸ்|டெக்சாசு .]]
புவியியலுக்குள் புவியியல் நிலைகளின் பயன்பாடு **பகுப்பாய்வு அளவீடுகள்** என்றும் அறியப்படுகிறது.

பல நாடுகளின் ஒரு பகுதி (மத்திய கிழக்கு அல்லது மேற்கு ஆபிரிக்கா போன்றவை) சில சமயங்களில் கண்டங்கள் அளவிலான அளவிலும், சில சமயங்களில் பிராந்திய அளவிலும் கணக்கிடப்படுகிறது. . உண்மையில், இரண்டும் தவறானது, ஏனெனில் அது ஒரு கண்டத்தை உள்ளடக்கவில்லை, ஆனால் ஒரு நாட்டை விட பெரியது, அதே நேரத்தில் பிராந்திய அளவு தேசிய அளவை விட சிறியது. சில நேரங்களில் பன்னாட்டு அளவிலான நிலையும் இதற்குப் பயன்படுத்தப்படுகிறது, ஆனால் இந்த சொல் பொது பயன்பாட்டில் இல்லை.

## பயன்

* எடுத்துக்காட்டாக, பேரழிவுகள், காலநிலை மாதிரிகள், வரைபடவியல் செய்திகள் , தொற்றுநோயியல் ஆய்வுகள் அல்லது சுற்றுச்சூழலில் மனித செயல்களின் விளைவுகள் ஆகியவற்றை விவரிக்க இந்த கருத்து பயன்படுத்தப்படுகிறது. புவியியல் நிலைகளின் கருத்தைப் பயன்படுத்தி, ஒரு நிகழ்வின் அளவு, மற்றும் தாக்கத்தை விவரிப்பது எளிதாகும்.
* புவியியல் நிலைகளை மாற்றுவது, உள்ளூர் முதல் உலகம் வரை வெவ்வேறு நிலைகளில் மக்கள் தங்கள் சுற்றுச்சூழலால் எவ்வாறு பாதிக்கப்படுகிறார்கள் என்பதைக் கண்டறிய உதவுகிறது. 
* புவியியல் நிலை ,புவியியலாளர்கள் உலகில் மறைக்கப்பட்ட வடிவங்களையும் இணைப்புகளையும் பார்க்க உதவுகிறது.
* அளவை மாற்றுவதால் நிகழ்வுகளின் காரணங்களையும் விளைவுகளையும் கண்டறிய முடியும், இது ஒரு பரந்த அல்லது விரிவான பார்வையை வழங்குகிறது. 
* புவியியலாளர்கள் ஆய்வுக்கு சரியான பகுதியை தேர்வு செய்யவும், இடங்களை ஒப்பிடவும், சுற்றுச்சூழல் ஆரோக்கியத்துடன் மனித செயல்பாடுகளை இணைக்கவும் மற்றும் சிக்கலான சிக்கல்களை மிகைப்படுத்துவதை தவிர்க்கவும்  அளவீடுகளைப் பயன்படுத்துகின்றனர்  .
* தேவையான தரவுகளை வழங்கவும் புவியியல் நிலை  பயன்படுகிறது. 

## மேற்கோள்கள்

## புற இணைப்புகள்

* https://wikitravel.org/ta/Wikitravel:Geographical_hierarchy
பகுப்பு:புவியியல்
கதிரவமறைப்பு, ஏப்ரல் 11, 2051

பகுதிக் கதிரவமறைப்பு (partial solar eclipse) 2051, ஏப்பிரல் 11, செவ்வாய் அன்று  நிகழும். புவிக்கும் சூரியனுக்கும் இடையில்  நிலா செல்லும்போது கதிரவமறைப்பு ஏற்படுகிறது, இதனால் புவியில் உள்ள பார்வையாளருக்கு சூரியன்  முழுமையாகவோ அல்லது பகுதியாகவோ மறைக்கப்படுகிறது. நிலாவின் நிழலின் மையம் புவியைத் தவறவிடும்போது புவியின் முனைப் பகுதிகளில் ஒரு பகுதி கதிரவமறைப்பு ஏற்படுகிறது.

நிலாவின் குடை நிழல் புவியின் வடமுனைக்குகுச் சற்று மேலே செல்லும். 21ம் நூற்றாண்டில் ஏற்படும் மிகப்பெரிய பகுதி  கதிரவமறைப்பு இதுவாகும். 

பகுதி கதிரவமறைப்பின் பெருமக் கட்டம் (0.98) பேரண்ட்சு கடலில் பதிவு செய்யப்படும். இந்த கிரகணம் ஐரோப்பாவின் வடகிழக்கு, ஆசியா முழுமை, வடக்கே கனடா, கிரீன்லாந்து,  அமெரிக்க மாநிலமான அலாசுக்காவில் எல்லா இடங்களிலும் காணப்படும்.

## தொடர்புடைய கதிரவமறைப்புகள்

### கதிரவமறைப்புகள் 2051–2054
இந்தக் கதிரவமறைப்பு ஓர் அரையாண்டுத் தொடரின் பகுதியாகும்.  ஓரரரையாண்டுத் தொடரின் கதிரவமறைப்பு ஒவ்வொரு 177 நாட்கள் 4 மணிகளில் நிலா வட்டணையின் மாற்றுக்கணுக்களில் மீள நிகழும். 

### சாரோசு 120
சாரோசு 120 என்பது, ஒவ்வொரு 18 ஆண்டுகள், 11 நாட்களில் மீள நிகழும்.  இதில் 71 நிகழ்வுகள் அமையும்.  இந்தத் தொடர் கிபி 933, மே 27 அன்று பகுதி கதிரவமறைப்புடன் தொடங்கி, 1059, ஆகத்து11 அன்று வலய கதிரவமறைப்புடன் முடிந்தது. இதில் 1510, மே 8 முதல் 1546, மே 29 வரை மூன்று கலப்புக் கதிரவமறைப்புகள் நிகழ்ந்தன. முழு கதிரவமறைப்புகள் 1564, சூன் 8 முதல் 2033, மார்ச்சு 30 வரை முழு கதிரவமறைப்புகள் ஏற்பட்டன. இந்தத் தொடர் தனது71 ஆம் நிகழ்வில் பகுதிக் கதிரவமறைப்பாக 2195, சூலை 7 அன்று முடிவுறும். இதில் மிகநெடிய முழு கதிரவமறைப்பு 2 மணித்துளி, 50 நொடிகளுக்கு 1997, மார்ச்சு 9 இல் நிகழும். அனைத்து கதிரவமறைப்புகளும் நிலாவின் இறங்குமுகக் கணுவில் ஏற்படுகிறது.  

## மேற்கோள்கள்

## வெளி இணைப்புகள்

* http://eclipse.gsfc.nasa.gov/SEplot/SEplot2051/SE2051Apr11P. GIF
பகுப்பு:சூரிய கிரகணங்கள்
வி. பி. இராமலிங்கம்

**
**வி. பி. இராமலிங்கம்*' (*V. P. Ramalingam'') இந்தியாவைச் சேர்ந்த ஓர் அரசியல்வாதியாவார். புதுச்சேரி அரசியலில் பாரதிய சனதா கட்சியின் உறுப்பினராக இவர் செயல்பட்டார். இந்திய மத்திய அரசால் பரிந்துரைக்கப்பட்டபடி,  2021 ஆம் ஆண்டு மே மாதம் 11 ஆம் தேதி முதல் புதுச்சேரியின் நியமன சட்டமன்ற உறுப்பினராக உள்ளார். புதுச்சேரி சட்டமன்ற முன்னாள் காங்கிரசு சபாநாயகர் வி.பி.சிவக்கொழுந்துவின் சகோதரர் என்று அறியப்படுகிறார்.

## மேற்கோள்கள்

பகுப்பு:புதுச்சேரியைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
தேசிய நெடுஞ்சாலைகள் மற்றும் உள்கட்டமைப்பு மேம்பாட்டு வாரியம்

**தேசிய நெடுஞ்சாலைகள் மற்றும் உள்கட்டமைப்பு மேம்பாட்டு வாரியம் ** (*National Highways and Infrastructure Development Corporation Limited* (**NHIDCL**) இந்திய அரசின்  சாலைப் போக்குவரத்து மற்றும் நெடுஞ்சாலைகாள் அமைச்சகத்தின் கீழ் 2014ம் ஆண்டு முதல் இயங்கும் ஒரு  அரசு பொதுத்துறை நிறுவனம்  நிறுவனம் ஆகும். இது இந்தியா மற்றும் நேபாளத்தில் இமயமலை போன்ற உயரமான மலைப்பகுதிகளில் சாலைகள் மற்றும் சுரங்கச் சாலைகள் அமைத்து, பராமரிக்கிறது.
 இயங்குகிறது. 
## திட்டங்கள்
 
இந்நிறுவனம் எல்லைப்புறச் சாலைகள் அமைப்புடன் இணைந்து இமயமலை போன்ற உயரமான மலைப்பகுதிகளில் அனைத்து காலத்திற்கு ஏற்ற வகையில் போக்குவரத்துச் சாலைகள், மேம்பாலங்கள், சுரங்கச் சாலைகள் அமைக்கும் பணிகள் மேற்கொள்கிறது.

### இவ்வமைப்பால் நிறுவப்பட்ட/நிறுவப்படுகின்ற சாலைகள் மற்றும் சுரங்கச்சாலைகள்
* சோஜி லா சுரங்கச்சாலை - காஷ்மீரின்  காந்தர்பால் மாவட்டத்தில் உள்ள சோன்மார்க் நகரத்தையும், லடாக் ஒன்றியப் பிரதேசத்தின் கார்கில் மாவட்டத்தில் உள்ள  திராஸ்  நகரத்தையும் இணைக்கும் 14.2 கிலோ மீட்டர் நீளம் கொண்ட  சுரங்கச்சாலைத் திட்டம் ஆகும்.
* சிங்கோ லா சுரங்கச் சாலை-  லடாக்-இமாச்சலப் பிரதேசம் எல்லையில், இமயமலையில் 5091 மீட்டர் (16,615 அடி) உயரத்தில் அமைந்துள்ளது.
* அடல் சுரங்கச்சாலை
* சில்க்கியாரா-பார்கோட் சுரங்கச் சாலை, உத்தரகாண்ட் மாநிலம்
* Z-Morh சுரங்கச் சாலை
* துப்ரி-புல்பாரி ஆற்றுப்பாலம், பிரம்மபுத்திரா ஆறு மீது கட்டப்பட்ட,. இப்பாலம் அசாம் மற்றும் மேகாலயா மாநிலங்களை இணைக்கிறது
* கைலாயம்-மானசரவோர் சாலைத் திட்டம்
* தவாங் சாலைத் திட்டம் -அருணாச்சலப் பிரதேசம்
* இம்பால்-மோரே நெடுஞ்சாலை

## இதனையும் காண்க
* இந்தியாவின் தேசிய நெடுஞ்சாலைகள்
## மேற்கோள்கள்

## வெளி இணைப்புகள்
* National Highways and Infrastructre Development Corporation
* Ministry of Road Transport and Highways
பகுப்பு:இந்திய அரசு அமைப்புகள்
பகுப்பு:இந்திய அரசுத்துறை நிறுவனங்கள் 
பகுப்பு:இந்திய நிறுவனங்கள்
இலித்தியம் ஓல்மியம் புளோரைடு

**இலித்தியம் ஓல்மியம் புளோரைடு** (*Lithium holmium fluoride*) என்பது LiHoF4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஒரு மும்மை உப்பாக வகைப்படுத்தப்படும் இது  1.53 கெல்வினுக்கு குறைவான வெப்பநிலையில், ஐசிங் என்பவரின் மாதிரியால் விவரிக்கப்பட்ட பெரோ காந்தப் பண்புடன் காணப்படுகிறது. ஆனால் தொடர்பு குணகங்கள் மீப்பரிமாற்றம் மூலம் எழுகின்றன.  அந்த வெப்பநிலைக்கு மேல், இது பாரா காந்தப் பண்பை பெறுகிறது. 0 கெல்வின் வெப்பநிலையில் கூட LiHoF4 ஒரு குவாண்டம் கட்ட மாற்றத்தை வெளிப்படுத்தி வெளிப்புற காந்தப்புலத்துடன் இணைகிறது.  

## மேற்கோள்கள்




## மேலும் படிக்க
*

பகுப்பு:புளோரைடுகள்
பகுப்பு:வேதியியல்
தனிப்பட்ட தேர்வர்

ஐக்கிய இராச்சியம் மற்றும் தமிழ்நாடு தேர்வு முறையில் **தனிப்பட்ட தேர்வர்** (இலங்கை வழக்கு: **தனிப்பட்ட பரீட்சார்த்தி**) (*private candidate*) என்பவர் பள்ளி அல்லது கல்லூரிகளில் மாணவராக இல்லாத ஒருவர் அரசுப் பொதுத் தேர்வுகளை எழுதுபவர்கள் ஆவர். இவர்கள் சுயமாகவோ அல்லது தனியார் பயிற்சி மையங்களின் மூலம் பயிற்சி பெற்று இத்தகைய தேர்வினை எழுதுவார்கள். தமிழ்நாட்டில், பள்ளி கல்லூரிகளில் பயிலும் மற்ற மாணவர்கள் எழுதும் அனைத்துப் பாடங்களையும் எழுதுவார்கள். இவர்கள் வழிகாட்டும் மையத்தின் (குறிப்பிட்ட பள்ளிகள்)  மூலம் தேர்விற்கு விண்ணப்பிக்கலாம்.

பரவலாக அறியப்படும் ஆங்கில தேர்வு வாரியங்கள் - *AQA, OCR*, மற்றும் *Edexcel* - ஆகியன தனிப்பட்ட தேர்வர்களை ஏற்றுக்கொள்கின்றன. *CAIE* தனிப்பட்ட தேர்வர்களையும் ஏற்றுக்கொள்கிறது. *AQA* தனிப்பட்ட தேர்வர்களை ஐக்கிய இராச்சியத்திற்கு வெளியே தேர்வு எழுத அனுமதிப்பதில்லை.

வடக்கு அயர்லாந்தின் *CCEA* இத்தகைய மாணவர்களை *வெளி தேர்வர்* என்ற பொருட்பட அழைக்கிறது.

## மேற்கோள்கள்

## வெளி இணைப்புகள்

* தனிப்பட்ட தேர்வர்கள்- AQA
* தனிப்பட்ட தேர்வர்கள்- Edexcel
* தனிப்பட்ட தேர்வர்கள்- OCR
* தனிப்பட்ட தேர்வர்கள்- எடுகாஸ்
* தனிப்பட்ட தேர்வர்கள்- CAIE

பகுப்பு:பள்ளிக் கலைச்சொல்லியல்
எம். சஞ்சய் குமார்

**எம். சஞ்சய் குமார்** (*M. Sanjay Kumar*)(பிறப்பு 06 சூலை 1962 ) தெலங்காணா மாநிலத்தில் உள்ள இந்திய அரசியல்வாதி ஆவார். இவர் தற்போது ஜக்தியால் மாவட்டத்தின் ஜக்தியால் தொகுதியிலிருந்து இரண்டாவது  முறையாகச் சட்டமன்ற உறுப்பினராகத் தேர்ந்தெடுக்கப்பட்டுள்ளார்.

2023 தெலுங்கானா சட்டமன்றத் தேர்தலில் குமார் பாரத் இராடிர சமிதி கட்சி வேட்பாளராக போட்டியிட்டு ஜக்தியால் தொகுதியில் காங்கிரசின் டி. ஜீவன் ரெட்டியை 15,822 வாக்குகள் வித்தியாசத்தில் தோற்கடித்தார்.

குமார் ஒரு கண் மருத்துவர் ஆவார்.

## மேற்கோள்கள்

பகுப்பு:வாழும் மக்கள்
பகுப்பு:தெலுங்கு மக்கள்
பகுப்பு:1962 பிறப்புகள்
பெர்கின் மறுசீரமைப்பு வினை

**பெர்கின் மறுசீரமைப்பு** வினை (Perkin rearrangement)  என்பது கரிம வேதியியலில், நிகழும் ஒரு மறு சீரமைப்பு வினையைக் குறிக்கும். கூமாரின்-பென்சோபியூரான் வளையச் சுருக்க வினை என்ற பெயராலும் இவ்வினை அறியப்படுகிறது. 

இவ்வினையில் ஓர் ஐதராக்சைடின் முன்னிலையில் 2-ஆலோ கூமாரின்  சேர்மம் ஒரு வளையச் சுருக்கத்திற்கு உட்பட்டு பென்சோபியூரானை உருவாக்குகிறது.. இப்பெயர் வினை வில்லியம் என்றி பெர்கினை அங்கீகரிக்கிறது,. இவர் அதை முதன்முதலில் 1870 ஆம் ஆண்டில் அறிவித்தார். பெர்கின் மறுசீரமைப்பு' வினையின்  பொறிமுறைக்கு பல முன்மொழிவுகள் செய்யப்பட்டுள்ளன, இவை அனைத்தும் கார்பாக்சிலேட்டு மற்றும் பினோலேட்டைக் கொடுக்க லாக்டோனின் ஆரம்ப திறப்பை உள்ளடக்கியவையாகும்.

: படிமம்:Perkin_rearrangement.svg

## மேற்கோள்கள்

பகுப்பு:மறுசீராக்கல் வினைகள்
பகுப்பு:பெயர் வினைகள்
பகுப்பு:வேதி வினைகள்
கதிரவமறைப்பு, ஏப்ரல் 11, 2070

முழு  கதிரவமறைப்பு (total solar eclipse) 2070,  ஏப்பிரல் 11அன்று நிகழும். பூமிக்கும் சூரியனுக்கும் இடையில் சந்திரன் செல்லும் போது கதிரவமறைப்பு  ஏற்படுகிறது, இதனால் புவியில் உள்ள ஒரு பார்வையாளருக்கு சூரியன்  முழுமையாகவோ அல்லது பகுதியாகவோ மறைக்கப்படுகிறது. நிலாவின்  தோற்ற விட்டம் சூரியனை விட பெரியதாக இருக்கும்போது முழு கதிரவமறைப்பு ஏற்படுகிறது, இது அனைத்து நேரடி சூரிய ஒளியையும் தடுக்கிறது. நாள் முழுதும் இருளாக மாறும். முழுமை புவியின் மேற்பரப்பில் ஒரு குறுகிய தடத்தில் நிகழ்கிறது, பகுதி கதிரவமறைப்பு சுற்றியுள்ள பகுதியில் ஆயிரக்கணக்கான கிலோமீட்டர் அகலத்தில் தெரியும்.

## தொடர்புடைய கதிரவமறைப்புகள்

### கதிரவமறைப்புகள் 2069–2072
இந்தக் கதிரவமறைப்பு ஓர் அரையாண்டுத் தொடரின் பகுதியாகும்.  ஓர்  அரையாண்டுத் தொடரின் கதிரவமறைப்பு ஒவ்வொரு 177 நாட்கள் 4 மணிகளில் நிலா வட்டணையின் மாற்றுக்கணுக்களில் மீள நிகழும். 

### திரைத்தோசு

* முந்தியது: 2059, மே 11,   கதிரமறைப்பு
* பின்தொடர்வது: 2081, மார்ச் 10,  கதிரவமறைப்பு

### திசோல்கினெக்சு

* முந்தியது: 2063, பிப்ரவரி 28,   கதிரவமறைப்பு
* பின்தொடர்வது:  2077, மே 22,  கதிரவமறைப்பு

### சாரோசு 130
சாரோசு 130 என்பது, ஒவ்வொரு 18 ஆண்டுகள், 11 நாட்களில் மீள நிகழும்.  இதில் 73 நிகழ்வுகள் அமையும்.  இந்தத் தொடர் கிபி 1096, ஆகத்து 20 அன்று பகுதி கதிரவமறைப்புடன் தொடங்கியது. 1059, ஆகத்து11 அன்று வலய கதிரவமறைப்புடன் முடிந்தது.   முழு கதிரவமறைப்புகள் 1475 ஏப்பிரல் 5, முதல் 2232, சூலை 18 வரை முழு கதிரவமறைப்புகள் ஏற்பட்டன. இத்தொடரில் வலய கதிரவமறைப்புகள் ஏதும் நிகழவில்லை. இந்தத் தொடர் தனது73 ஆம் நிகழ்வில் பகுதிக் கதிரவமறைப்பாக 2394, அக்தோபர் 25 அன்று முடிவுறும்.  இதில் மிகநெடிய முழு கதிரவமறைப்பு 6 மணித்துளி, 41 நொடிகளுக்கு 1619, சூலை 11 இல் நிகழும்.  இத்தொடரின் அனைத்து கதிரவமறைப்புகளும் நிலாவின் இறங்குமுகக் கணுவில் ஏற்படுகிறது.  

### இனெக்சு தொடர்
இந்த கதிரவமறைப்பு நெடிய அலைவுநேர இனெக்சு சுழற்சியின் பகுதியாகும். இது மாற்றுக் கணுக்களில் ஒவ்வொரு 358 நிலாமாதங்களிலும் (≈ 10,571.95  நாட்களில் அல்லது 29 ஆண்டுகளுக்கு 20 நாட்கள் குறைவான காலத்தில்) நிகழும்மிவற்றின் தோற்றமும் நெட்டாங்கும் நிலாமாதத்தோடு (புவியண்மை அலைவுநேரத்தோடு)ஒத்தியங்காமையால் ஒழுங்கற்றவையாக அமைகின்றன. மூன்றுசுழற்சிகளின் தொகுப்புநேரம்87 ஆண்டுகளுக்கு 2 மாதங்கள் குறைவான காலமாக(≈ 1,151.02 நிலா மாதங்களாக), அமைவதால், கதிரவமறைப்புகள் ஒத்திருக்கின்றன.

## குறிப்புகள்

## மேற்கோள்கள்

பகுப்பு:சூரிய கிரகணங்கள்
பாலிபீடேட்சு அசாமென்சிசு

***பாலிபீடேட்சு அசாமென்சிசு*** என்பது ராகோபோரிடே குடும்பத்தில் உள்ள ஒரு வகை தவளை சிற்றினம் ஆகும். இது இந்தியாவின் அசாமில்  தேமாஜி மாவட்டத்தில் மட்டுமே காணப்படும் அகணிய உயிரி.

## விளக்கம்
இது நடுத்தர அளவிலான தவளை (நீளம் 45 மிமீ) ஆகும். தலையானது அகலத்தைவிட நீளமானது. மூக்கு நீளமானது, கீழ் தாடைக்கு அப்பால் நீண்டுள்ளது. கண் விட்டத்தை விட நீளமான மூக்கினைக் கொண்டது. நாக்கு மிதமானது, அடர்த்தியானது, ஆழமாக பிளவுபட்டது. முன்கைகள் மிதமானவை. விரல்கள் நீண்டு, வலைப் பிணைப்பு இல்லாமல் இருக்கும். நன்கு வளர்ந்த வட்டுகளுடன் விரல் நுனிகள் காணப்படும். பின்னங்கால்கள் நீளமானது. தொடை எலும்பு கணுக்காலுள்ளெலும்பினைப் போன்று நீளமானது. கால்விரல்களில் மூன்றில் இரண்டு பங்கு வலையமைப்பு கொண்டது. முதுகு மென்மையானது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:தவளைகள்
கதிரவமறைப்பு, ஏப்ரல் 17, 1996

பகுதி கதிரவமறைப்பு (partial solar eclipse)1996, ஏப்ரல் 17,  அன்று ஏற்பட்டது. புவிக்கும் சூரியனுக்கும் இடையில் நிலா செல்லும் போது கதிரவமறைப்பு ஏற்படுகிறது, இதனால், புவியில் உள்ள ஒரு பார்வையாளருக்கு சூரியன்  முழுமையாகவோ அல்லது பகுதியாகவோ மறைக்கப்படுகிறது. நிலாவின் நிழலின் மையம் புவியைத் தவறவிடும்போது புவிமுனைப் பகுதிகளில் ஒரு பகுதி கதிரவமறைப்பு ஏற்படுகிறது.

## படிமங்கள்
படிமம்:SE1996Apr17P.gif

## தொடர்புடைய கதிரவமறைப்புகள்

### 1996 இன் கதிரவமறைப்புகள்

* ஏப்ரல் 4 அன்று முழு  நிலாமறைப்பு .
* ஏப்ரல் 17 அன்று ஒரு பகுதி கதிரவமறைப்பு.
* செப்டம்பர் 27 அன்று முழுநிலாமறைப்பு
* அக்டோபர் 12 அன்று ஒரு பகுதி கதிரவமறைப்பு .

### கதிரவமறைப்புகள் 1993-1996
இந்தக் கதிரவமறைப்பு ஓர் அரையாண்டுத் தொடரின் பகுதியாகும்.  ஓரரரையாண்டுத் தொடரின் கதிரவமறைப்பு ஒவ்வொரு 177 நாட்கள் 4 மணிகளில் நிலா வட்டணையின் மாற்றுக்கணுக்களில் மீள நிகழும் 

## மெட்டானிகத் தொடர்
மெட்டானிகத் தொடரில் கதிரவமறைப்புகள் ஒவ்வொரு 19 ஆண்டுகளில் (6939.69  நாட்களில்),மீள நிகழ்கிறது. 5 சுழற்சி கதிரவமறைப்புகள் ஒத்த நாட்காட்டி நாளுக்கு  நெருக்கமாக நிகழ்கின்றன. மேலும்,  இதன் எண்மத் துணைத்தொடர்கள் தொகுப்புநேரத்தில்  ஐந்தில் ஒரு பங்காககால்லது ஒவ்வொரு 3.8 ஆண்டுகளில் (1387.94 நாட்களில்) மீள நிகழ்கிறது. இத்தொடரின் அனைத்து கதிரவமறைப்புகளும் நிலாவின் இறங்குமுகக் கணுவில் ஏற்படுகிறது.

## குறிப்புகள்

## வெளி இணைப்புகள்

* நாசா கிராபிக்ஸ்
பகுப்பு:சூரிய கிரகணங்கள்
சோனியா கோகானி

**சோனியா கிரிதர் கோகானி** (பிறப்பு 26 பிப்ரவரி 1961) ஓர் இந்திய நீதிபதி. இவர் குசராத் உயர்நீதிமன்றத்தின் மேனாள் தலைமை நீதிபதி ஆவார். இதற்கு முன்பு குசராத் உயர் நீதிமன்றத்தின் தற்காலிக தலைமை நீதிபதியாகவும், நீதிபதியாகவும் பணியாற்றியுள்ளார்.

## வாழ்க்கை
நீதிபதி சோனியா கோகானி 26 பிப்ரவரி 1961 அன்று குசராத்து, ஜாம்நகரில் பிறந்தார். நுண்ணுயிரியலில் இளம் அறிவியல் பயின்றார். பின்னர், இளங்கலைச் சட்டம் மற்றும் முதுகலைச் சட்டம் பயின்றார்.

ஜாம்நகரில் உள்ள கேபி சா சட்டக் கல்லூரியில் பகுதி நேர விரிவுரையாளராகப் பணியாற்றினார்.

10 சூலை, 1995 இல் அகமதாபாத்தின் குற்றவியல் அமர்வு நீதிமன்றத்தின் நீதிபதியாகப் பணியில் சேர்ந்தார். 2003 முதல் 2008 வரை குசராத்தின் பயங்கரவாத எதிர்ப்பு சட்டத்தின் கீழ் சிறப்பு நீதிமன்றத்தின் நீதிபதியாகப் பணியாற்றினார். நடுவண் புலனாய்வுச் செயலக சிறப்பு நீதிமன்ற நீதிபதியாகவும் பணியாற்றினார்.

2008 இல், குசராத் உயர் நீதிமன்றத்தின் ஆட்சேர்ப்புத் துறைக்கான பதிவாளராக நியமிக்கப்பட்டார்.பின்னர் தகவல் தொழில்நுட்பம் மற்றும் உள்கட்டமைப்பு துறையின் பதிவாளராக ஒன்றரை ஆண்டுகள் பணியாற்றினார். குசராத் மாநில நீதித்துறை அகாதமியிலும் கற்பித்தார். 17 பிப்ரவரி 2011 அன்று குசராத் உயர் நீதிமன்றத்தின் கூடுதல் நீதிபதியாக நியமிக்கப்பட்டார் மற்றும் 28 சனவரி 2013 அன்று நிரந்தர நீதிபதியாக நியமிக்கப்பட்டார்  13 பிப்ரவரி 2023 அன்று குசராத் உயர் நீதிமன்றத்தின் செயல் தலைமை நீதிபதியாக நியமிக்கப்பட்டார்.  16 பிப்ரவரி 2023 அன்று குசராத் உயர் நீதிமன்றத்தின் தலைமை நீதிபதியாக நியமிக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1961 பிறப்புகள்
பகுப்பு:21-ஆம் நூற்றாண்டு இந்திய நீதிபதிகள்
சீத்தல் தேவி

**சீத்தல் தேவி** (*Sheetal Devi* (பிறப்பு: 10 சனவரி 2007) இந்தியாவின் ஜம்மு காஷ்மீர் ஒன்றிய பகுதியில் உள்ள கிஷ்துவார் மாவட்டத்தில் உள்ள லோய்தர் கிராமத்தில் மான் சிங் - சக்தி தேவிக்கு 10 சனவரி 2017ல் பிறந்த போதே ஃபோகோமெலியா என்ற அரிய நோயால் இரு கைகள் இன்றி பிறந்தவர்.கால்களால்  வில் வித்தையை பயிற்சி செய்து தேர்ந்தார்.

## வில் வித்தையில் தங்கப் பதக்கம்
சீனாவின் காங்சூ நகரத்தில் நடைபெற்ற 2022 பாரா ஆசியா விளையாட்டுப் போட்டிகளில் சீத்தல் தேவி, பெண்கள் பிரிவில் வில்வித்தையில் தங்கப் பதக்கம் வென்றார்.  மேலும் அதே போட்டிகளில் கலப்பு இரட்டையர் பிரிவில் தங்கப் பதக்கம் மற்றும் வெள்ளிப் பதக்கம் வென்றார்.

## மேற்கோள்கள்

## வெளி இணைப்புகள்
*Asian Games Profile 

பகுப்பு:வாழும் மக்கள்
பகுப்பு:2007 பிறப்புகள்
பகுப்பு:ஜம்மு காஷ்மீர் மக்கள்
பகுப்பு:மாற்றுத்திறனாளிகள்
சோளச்சகுட்டா

**சோளச்சகுட்டா** (*Cholachagudda*) என்பது இந்தியாவின் கர்நாடக மாநிலத்தில் பாகல்கோட் மாவட்டத்தில் (பாதாமி வட்டம்) பாதமிக்கு அருகில் உள்ள ஒரு சிற்றூர் ஆகும். இது கிருஷ்ணா ஆற்றின் துணை ஆறான மலப்பிரபா ஆற்றின் கரையில் உள்ளது. *[[பனசங்கரி அம்மா கோயில்|பனசங்கரி]]* மற்றும் *வீரபத்ரேசுவரருக்கு* கட்டபட்ட இரண்டு புகழ்பெற்ற இந்து கோயில்கள் இங்கு உள்ளன. இது வெற்றிலை, கிராம்பு-மிளகாய் தோட்டங்களுக்கும், வாழைத் தோப்புகளுக்கும் பெயர் பெற்றது.

## மேலும் காண்க
இடது|thumb|250x250px| பனசங்கரி கோயில் வளாகத்தின் ஒரு காட்சி

* சோளச்சகுட்டாவில் உள்ள பனசங்கரி அம்மா கோயில் 
* பாதமி
* பட்டடக்கல்
* மகாகூடக் கோயில்கள்
* அய்கொளெ
* கஜேந்திரகாட்
* சூதி
* வடக்கு கர்நாடகம்
பகுப்பு:Coordinates on Wikidata
பகுப்பு:பாகல்கோட் மாவட்டச் சிற்றூர்கள்
செ. யோகராசா

**செ. யோகராசா** (17 திசம்பர் 1949 – 7 திசம்பர் 2023) இலங்கையைச் சேர்ந்த மொழித்துறைப் பேராசிரியரும், தமிழறிஞரும் ஆவார். தமிழ் இலக்கியத்தில் பல நூல்களை எழுதி வெளியிட்டுள்ளார். *கருணையோகன்* என்ற புனைபெயரில் சிறுகதைகளும் கவிதைகளும் எழுதியுள்ளார்.

## வாழ்க்கைக் குறிப்பு
யோகராசா 1949 திசம்பர் 17 இல் யாழ்ப்பாண மாவட்டம், வடமராட்சி, கரணவாய் என்னும் ஊரில் செல்லையா, இலட்சுமி ஆகியோருக்குப் பிறந்தார். ஆரம்பக் கல்வியை கரணவாய் வித்தியாலயத்திலும், உயர் கல்வியை நெல்லியடி, மத்திய மகா வித்தியாலயத்திலும் பயின்று, பின்னர் கொழும்புப் பல்கலைக்கழகத்தில் 1971 இல் தமிழில் இளங்கலை சிறப்புப் பட்டத்தையும், 1972 இல் இளமெய்யியல் பட்டமும் பெற்றார். யாழ்ப்பாணப் பல்கலைக்கழகத்தில் 1984 இல் கல்வி திப்புளோமா பட்டத்தையும், 1990 இல் முதுகலைப் பட்டத்தையும், 1999-இல் முனைவர் பட்டத்தையும் பெற்றார்.

## தொழில்
1972 முதல் பல்வேறு இடங்களில் அஞ்சலக முகாமையாளராகப் பணியாற்றிய யோகராசா 1976-இல் ஆசிரியப் பணியில் சேர்ந்தார். 1991 இல் கிழக்குப் பல்கலைக்கழகத்தில் மொழியியலில் விரிவுரையாளராக இணைந்து, 2009 இல் பேராசிரியரானார். நவீன தமிழ் இலக்கியம், தமிழியல் ஆய்வு, ஈழத்து இலக்கியம், சிறுவர் இலக்கியம், பெண்கள்  இலக்கியம், நாட்டாரியல், கல்வி உள்ளிட்ட துறைகளில்  ஆய்வுகளை மேற்கொண்டுள்ளார்.

## விருதுகள்
* தேசிய சாகித்திய விருது (2007, *ஈழத்து நவீன கவிதை* நூலிற்காக)

## எழுதிய நூல்கள்
* *ஈழத்துத் தமிழ் நாவல் வளமும், வளர்ச்சியும்*
* *இன்றைய இலக்கியங்களில் இதிகாசப் பெண் பாத்திரங்கள்*
* *ஈழத்து நவீன கவிதை*
* *ஈழத்து முச்சந்தி இலக்கியம்*
* *ஈழத்து இலக்கியமும் இதழியலும்*
* *பண்டிதமணி சி. கணபதிப்பிள்ளை*

## தொகுப்பு நூல்கள்
* *ஈழத்து வாய்மொழிப் பாடல் மரபு*
* *மாற்று நோக்கில் சில கருத்துகளும் நிகழ்வுகளும்*
* *புதுத்துளை நூறு* (பயிற்சிப் பட்டறைக் கவிதைகள்)
* *ஈழத்துச் சிறுவர் இலக்கியக் களஞ்சியம்*
* *ஈழத்துச் சிறுவர் அறிவியல் பாடல்கள்*
* *ஈழத்துச் சிறுவர் பாடல் களஞ்சியம்*

## இறப்பு
*செ. யோகராசா புற்றுநோயால் பாதிக்கப்பட்டிருந்த நிலையில் தனது 73-ஆவது அகவையில் 2023 திசம்பர் 7 அன்று காலமானார்.

## மேற்கோள்கள்

பகுப்பு:1949 பிறப்புகள்
பகுப்பு:2023 இறப்புகள்
பகுப்பு:ஈழத்து எழுத்தாளர்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கைத் திறனாய்வாளர்கள்
பகுப்பு:ஈழத்துத் தமிழறிஞர்கள்
பகுப்பு:புற்றுநோயால் இறந்தவர்கள்
பகுப்பு:இலங்கைப் பேராசிரியர்கள்
வங்காள சாட்டைத் தவளை

***பாலிபீடேட்சு டேனியாடசு*** (*Polypedates taeniatus*) என்பது ராகோபோரிடே குடும்பத்தில் உள்ள ஒரு வகை தவளை சிற்றினம் ஆகும். இது வங்காளதேசம் மற்றும் இந்தியாவின் வங்காளப் பகுதியிலும், அசாம் மற்றும் தெற்கு நேபாளத்திலும் காணப்படுகிறது. இது **வங்காள சாட்டைத் தவளை**, **வங்காள சாட்டை மரத் தவளை**, **தேராய் மரத் தவளை** என்றும் அழைக்கப்படுகிறது . 

இந்த சிற்றினத்தின் இயற்கை வாழிடம் வெப்பமண்டல காடுகள் மற்றும் கடல் மட்டத்திற்கு மேல்  உயரத்தில் உள்ள புதர்கள் ஆகும். இது மரங்களில் வகை சிற்றினமாகும். முட்டைகள் சிறிய குளங்களுக்கு மேல் உள்ள கிளைகளில் இடப்படுகின்றன. குஞ்சு பொரித்ததும், தலைப்பிரட்டைகள் குளங்களில் உள்ள நீரில் விழுந்து வாழ்க்கைச் சுழற்சியினை நிறைவு செய்கின்றன. இது பொதுவான சிற்றினம் என்ற போதிலும் காடுகளை அழிப்பு இதன் வாழ்விட இழப்பிற்கு அச்சுறுத்தலாக உள்ளது. இது இந்தியாவில் உள்ள ஒராங் தேசிய பூங்காவில் காணப்படுவதாகத் தெரிவிக்கப்பட்டுள்ளது.

## மேற்கோள்கள்

பகுப்பு:தவளைகள்
இலங்கை சாட்டைத் தவளை

***பாலிபீடேட்சு குரூசிகர்*** (*Sri Lanka whipping frog*)(பொதுவாக **இலங்கை சாட்டைத் தவளை** அல்லது  **கண்ணாடி மரத் தவளை** என அழைக்கப்படுகிறது) என்பது இலங்கையில் மட்டும் காணப்படும் அகணிய உயிரி. இது இராகோபோரிடே குடும்பத்தில் உள்ள ஒரு தவளை சிற்றினம் ஆகும்.

இதன் இயற்கை வாழிடங்கள் மிதவெப்பமண்டல அல்லது வெப்பமண்டல வறண்ட காடுகள், துணை வெப்பமண்டல அல்லது வெப்பமண்டல ஈரமான தாழ் நிலக் காடுகள், மிதவெப்பமண்டல அல்லது வெப்பமண்டல ஈரமான மலைக் காடுகள், நன்னீர் சதுப்புநிலங்கள், மேய்ச்சல் நிலங்கள், தோட்டங்கள், கிராமப்புற தோட்டங்கள், நகர்ப்புற பகுதிகள், பெரிதும் அழிவிற்குள்ளான காடுகள் மற்றும் குளங்கள் ஆகும்.

## மேற்கோள்கள்

பகுப்பு:இலங்கை உயிரினங்கள்
பகுப்பு:தவளைகள்
பழுப்பு புள்ளி வங்காள மரத் தவளை

**''பாலிபீடேட்சு பெங்காலென்சிசு** (Polypedates bengalensis)*, *'பழுப்பு புள்ளி வங்காள மரத் தவளை*', இராகோபோரிடே [[குடும்பம் (உயிரியல்)|குடும்பத்தில்]] உள்ள ஒரு [[தவளை]] சிற்றினம் ஆகும். இது [[இந்தியா|இந்தியாவின்]] [[மேற்கு வங்காளம்|மேற்கு வங்காளத்தில்]] மட்டுமே காணப்படும் [[அகணிய உயிரி]].

== சொற்பிறப்பியல் ==
*பெங்கலென்சிசு'' என்ற குறிப்பிட்ட சிற்றினப் பெயர், இந்தியாவின் மேற்கு வங்க மாநிலத்தில் அமைந்துள்ள சிற்றின வகை வட்டாரத்தைக் குறிக்கிறது.

## பரவல்
கிழக்கு இந்தியாவைப் பூர்வீகமாகக் கொண்ட இந்தச் சிற்றினம், மேற்கு வங்காளத்தில் உள்ள கோர்டனாஹலா, தெற்கு 24 பர்கனா மற்றும் படு, வடக்கு 24 பர்கானா ஆகிய பகுதிகளில் முதலில் விவரிக்கப்பட்டது. இதன் பின்னர் இது இந்தியாவின் ஒடிசாவிலும் பதிவாகியுள்ளது.

## விளக்கம்
இத்தவளை நடுத்தர அளவிலானது. ஆண் தவளை 4.8-5.4 செ.மீ. நீளமும், பெண் தவளை 7.2 செ.மீ. நீளமும் உடையது. இது மஞ்சள்-பழுப்பு முதல் பச்சை-பழுப்பு நிறத்திலிருக்கும். இதன் உடல் ஆறு முதல் ஒன்பது அடர் பழுப்பு நிறப் புள்ளிகளைக் கொண்டுள்ளது. விரலிடைச் சவ்வு காணப்படுவதில்லை. முன்கையில் தோல் மடிப்பு இல்லை. ஆண் தவளை ஓரிணை குரல் பைகளைக் கொண்டுள்ளன.

## மேற்கோள்கள்

பகுப்பு:இந்திய அகணிய உயிரிகள்
பகுப்பு:தவளைகள்
அருந்ததி பாண்டவனே

**அருந்ததி பாண்டவனே** (*Arundhati Pantawane*) இந்தியப் பெண் இறகுப்பந்தாட்ட வீராங்கனையாவார். 1989 ஆம் ஆண்டு செப்டம்பர் மாதம் 2 ஆம் தேதியன்று இவர் பிறந்தார். ஒற்றையர் போட்டிகளில் இந்தியாவின் சார்பாக அருந்ததி விளையாடுகிறார்.  2010 ஆம் ஆண்டு நடைபெற்ற ஆசிய விளையாட்டுப் போட்டியின் மகளிர் அணி நிகழ்வில் இந்தியாவைப் பிரதிநிதித்துவப்படுத்தினார். 2011 ஆம் ஆண்டு நடைபெற்ற தேசிய விளையாட்டுப் போட்டிகளில் தங்கப் பதக்கத்தை வென்றார், மேலும் 75ஆவது மூத்த தேசிய இறகுப்பந்து வெற்றியாளர் போட்டியில்  இரண்டாம் இடத்தைப் பிடித்தார்.

## வெற்றிகள்
### தனிப்பட்டவை

### தனிப்பட்ட இரண்டாமிடம்

## குடும்பம்
2016 ஆம் ஆண்டு சனவரி மாதத்தில் அருந்ததி கோழிக்கோடு இறகுப்பந்து வீரர்  அருண் விசுணுவை மணந்தார். இந்த தம்பதிக்கு அதர்வ் அருண் விசுணு என்ற மகன் உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:1989 பிறப்புகள்
பகுப்பு:இந்திய இறகுப்பந்தாட்ட வீரர்கள்
பகுப்பு:இந்தியப் பெண் விளையாட்டு வீரர்கள்
பகுப்பு:மகாராட்டிர விளையாட்டு வீரர்கள்
பகுப்பு:நாக்பூர் மாவட்ட நபர்கள்
விளக்குத் தூண்

**விளக்குத் தூண், விளக்கு கோபுரம்** அல்லது **தீப ஸ்தம்பம்** (*Deep Jyoti Stambh* or *Deepa Stambha*   ) என்பது இந்துக் கோவில்களில் பொதுவாகக் காணப்படும் கட்டிடக்கலை கட்டமைப்பின் ஒரு தனித்துவமான பகுதியாகும். தீப ஸ்தம்பம் என்ற பெயரில் குறிப்பிடும், *தீபம்* என்றால் " அகல் விளக்கு "  *ஜோதி* என்றால் " ஒளி ", *[[கம்பம் (சமயம்)|ஸ்தம்ப]]* என்றால் "கம்பம்" அல்லது "தூண்" என்பதாகும். இத்தகைய தூண்கள் கோவில் வளாகத்திற்கு வெளியே அமைக்கப்பட்டிருக்கும். சிறப்பு நாட்களில் அந்தத் தூண்கள் விளக்குகளால் ஒளிரவைக்கப்படும். கோவாவின் போண்டாவில் உள்ள மகால்சா கோயில்,  கோவாவின் சாந்த துர்கை கோயில், உஜ்ஜயினில் உள்ள ஹர்சித்தி கோயில், தேவாசில் உள்ள தேகாரி கோயில்,  ஜேஜுரியில் உள்ள கண்டோபா கோயில், மங்கேசி கோயில் போன்றவை இந்தியாவில் உள்ள சில புகழ்பெற்ற மற்றும் தனித்துவமான விளக்குத் தூண்கள் காணப்படும் கோயில்களாகும். மங்கேஷி, சௌந்தட்டியின் எல்லம்மா ரேணுகா கோயில், குல்பர்காவின் சரண பாசவேஸ்வரர் கோயில், கர்நாடகத்தின் பாதாமிக்கு அருகில் உள்ள பனசங்கரி அம்மா கோயில்  போன்ற சிலவற்றையும் குறிப்பிடலாம்.

## காட்சியகம்

File:Deep Jyoti Stambh, Ujjain.jpg|உஜ்ஜயினில் உள்ள ஹர்சித்தி கோயில்
File:Shantadurga goa.jpg|கோவாவின் சாந்த துர்கை கோயில்
File:Khandoba temple jejuri.jpg|ஜேஜுரியில் உள்ள கண்டோபா கோயிலின் வெளிப்புறம்
File:Hinglajgarh Tirtham.jpg|இங்லஜ்கரில்
File:Bhoonki Mata Temple Deep Jyoti Near Kshipra River Ujjain - panoramio.jpg|பூங்கி மாதா கோவிலில் உஜ்ஜைனி
File:Deepstambha, Mahalaxmi temple, Kolhapur 02.JPG|கோலாப்பூர் மகாலட்சுமி கோயிலின் நுழைவாயிலில். 
File:हिंगुलअंबिका देवालय 2.jpg|சோலாப்பூர் இங்குல் அம்பிகா கோயிலில்.


## மேற்கோள்கள்

பகுப்பு:இந்துக் கோயில் கட்டிடக்கலை
பகுப்பு:கட்டிடக்கலைக் கூறுகள்
பகுப்பு:இந்தியக் கட்டிடக்கலை
உதய் பவார்

**உதய் பவார்** (*Uday Pawar*) இந்தியாவைச் சேர்ந்த இறகுப்பந்தாட்ட வீரராவார். நான்கு முறை தேசிய இரட்டையர் போட்டி வெற்றியாளர் பட்டம் வென்றுள்ளார். 1982 ஆம் ஆண்டு நடைபெற்ற ஆசிய விளையாட்டுப் போட்டிகளில் ஆண்கள் குழு இறகுப்பந்தாட்டப் போட்டி நிகழ்வில் வெண்கலப் பதக்கம் வென்றார். மேலும் 1986 ஆம் ஆண்டு நடைபெற்ற ஆசிய விளையாட்டுப் போட்டிகளிலும் ஆண்கள் குழு நிகழ்வில் மீண்டும் வெண்கலப் பதக்கம் வென்றார். தற்பொழுது ஒரு பயிற்சியாளராக இருந்து வருகிறார்.
## மேற்கோள்கள்

பகுப்பு:வாழும் மக்கள்
பகுப்பு:இந்திய விளையாட்டு வீரர்கள்
பகுப்பு:இந்திய இறகுப்பந்தாட்ட வீரர்கள்
பகுப்பு:ஆசிய விளையாட்டுப் போட்டிகள்
ஆன்ட்ரோசுடோமசு

***ஆன்ட்ரோசுடோமசு*** (*Antrostomus*) என்பது *கேப்ரிமுல்கசு* பேரினத்தில் முன்னர் சேர்க்கப்பட்ட பக்கிகளின் ஒரு பேரினமாகும். நீளமான கூரான இறக்கைகள், குட்டையான கால்கள் மற்றும் குட்டையான அலகுகளைக் கொண்ட நடுத்தர அளவிலான இரவாடுதல் வகைப் பறவைகள் இவை.

*ஆன்ட்ரோசுடோமசு* பக்கிகள் புதிய உலகில் காணப்படுகின்றன. மற்ற பக்கிகளைப் போலவே அவை பொதுவாகத் தரையில் கூடு கட்டுகின்றன. இவை பெரும்பாலும் மாலை மற்றும் அதிகாலை அல்லது இரவில் சுறுசுறுப்பாக இருக்கும். மேலும் அந்துப்பூச்சிகள் மற்றும் பிற பெரிய பறக்கும் பூச்சிகளை உண்ணுகின்றன. பெரும்பாலானவை சிறிய பாதங்களைக் கொண்டவை. மேலும் இவற்றின் மென்மையான இறகுகள் பட்டை அல்லது இலைகளைப் போன்று இருக்கும். இவை ஒப்பீட்டளவில் நீண்ட அலகுகள் மற்றும் மேலகு மென்முடிகளைக் கொண்டவை. மித வெப்பமண்டல சிற்றினங்கள் வலசை செல்கின்றன.

முன்பு இதன் சிற்றினங்கள் *கேப்ரிமுல்கசு* பேரினத்தில் வைக்கப்பட்டன. ஆனால் 2010-ல் வெளியிடப்பட்ட மூலக்கூறு தொகுதி வரலாற்று ஆய்வின் முடிவுகளின் அடிப்படையில் தோற்றுவிக்கப்பட்ட *ஆன்ட்ரோசுடோமசு* பேரினத்திற்கு மாற்றப்பட்டன. *ஆன்ட்ரோசுடமசு* பேரினமானது 1838ஆம் ஆண்டில் பிரான்சு இயற்கையியலாளர் சார்லசு போனபார்ட்டால் சக்-*ஆன்ட்ரோசுடோமசு கரோலினென்சிசு* மாதிரி இனமாக அறிவிக்கப்பட்டது. இதன் பொதுவான பெயர் பண்டைய கிரேக்க *ஆன்ட்ரான்* அதாவது "குகை" மற்றும் *இசுடோமா* அதாவது "வாய்" ஆகியவற்றை ஒருங்கிணைத்து இடப்பட்டது.

## சிற்றினங்கள்
இந்த பேரினத்தில் 12 சிற்றினங்கள் உள்ளன:

* சக்-வில்-பக்கி *ஆன்ட்ரோசுடோமசு* *கரோலினென்சிசு*
* செம்பழுப்பு பக்கி, *ஆன்ட்ரோசுடோமசு* *ரூபசு*
* கியூபா பக்கி, *ஆன்ட்ரோசுடோமசு* *கியூபனென்சிசு*
* இசுபானியோலன் பக்கி, *ஆன்ட்ரோசுடோமசு* *எக்மானி*
* கபில கழுத்துப்பட்டை பக்கி, *ஆன்ட்ரோசுடோமசு* *சால்வினி*
* யுகடன் பக்கி, *ஆன்ட்ரோசுடோமசு* *பேடியசு*
* பழுப்பு கலந்த மஞ்சள் கழுத்துப் பக்கி, *ஆன்ட்ரோசுடோமசு* *ரிக்வேய்*
* கிழக்கு சவுக்குப் பக்கி, *ஆன்ட்ரோசுடோமசு* *வோசிபெரசு*
* மெக்சிகோ சவுக்குப் பக்கி, *ஆன்ட்ரோசுடோமசு* *அரிசோனே*
* புகை பக்கி, *ஆன்ட்ரோசுடோமசு* *சாச்சுராடசு*
* புவேர்ட்டோ ரிக்கன் பக்கி, *ஆன்ட்ரோசுடோமசு* *நோக்டிதெரசு*
* பட்டு வால் பக்கி, *ஆன்ட்ரோசுடோமசு* *செரிகோகாடாடசு*

## மேற்கோள்கள்


பகுப்பு:பறவைப் பேரினங்கள்
இராம் பாபூ

**இராம் பாபூ** (*Ram Baboo*) இந்தியாவைச் சேர்ந்த ஒரு தடகள விளையாட்டு வீரராவார். நடைப்போட்டி விளையாட்டுகளில் இவர் இந்தியாவின் சார்பாக விளையாடி வருகிறார். 
2022 ஆம் ஆண்டு நடைபெற்ற ஆசிய விளையாட்டுப் போட்டியில் 35 கிலோ மீட்டர் பந்தய நடைப் போட்டியில் வெண்கலப் பதக்கம் வென்றார். இப்போட்டியில் மஞ்சு ராணியுடன் இணைந்து ஆசிய விளையாட்டுப் போட்டியில் 35 கி.மீ. ஓட்டப்பந்தய நடை கலப்பு அணி வெண்கலப் பதக்கத்தை வென்றார். தடகளப் பயிற்சியில் இருந்தபோதும், தினசரி கூலித் தொழிலாளியாகவும், உணவு விடுதி பணியாளராகவும் பணிபுரிந்ததால் இவரது சாதனை பரவலான கவனத்தைப் பெற்றது.

2022 ஆம் ஆண்டு இந்தியாவில் நடந்த தேசிய விளையாட்டுப் போட்டிகளில் ஆண்களுக்கான 35 கி.மீ. ஓட்டப்பந்தய நடைப் போட்டியில் இவர் ஒரு புதிய தேசிய சாதனையை நிகழ்த்தினார். 
  
## மேற்கோள்கள்

பகுப்பு:இந்தியத் தடகள வீரர்கள்
பகுப்பு:வாழும் மக்கள்
பகுப்பு:உத்தரப் பிரதேச நபர்கள்
நீதி

[thumb| நாஜி எர்ன்ஸ்ட் கால்டன்ப்ரூன்னரின் போர்க்குற்றங்கள் பற்றிய சான்றுகள் [நியூரம்பெர்க் தீர்ப்பாயம்|நியூரம்பெர்க் தீர்ப்பாயத்தில் முன்வைக்கப்பட்டுள்ளன.]]
**நீதி** (**Justice)** என்பது அதன் பரந்த அர்த்தத்தில், தனிநபர்கள் அனைவரும் சமமான மற்றும் நியாயமான முறையில் நடத்தப்பட வேண்டும் என்ற கருத்தினைக் குறிக்கிறது.

நீதி நிலைநாட்டப்பட்ட சமூகம் என்பது, தனிநபர்கள் தங்களுக்கு "தகுதியானதை" பெறுவதை உறுதிகொண்ட சமூகமாக இருக்கும். இங்கு "தகுதி" என்பது  நன்னெறி, பகுத்தறிவு, சட்டம், சமயம், சமத்துவம் மற்றும் நியாயம் போன்ற பல்வேறு துறைகள் மற்றும் தத்துவங்களையும் சார்ந்துள்ளது. நீதிமன்றங்களை இயக்குவதன் மூலமும் அவற்றின் தீர்ப்புகளை அமல்படுத்துவதன் மூலமும் அரசு நீதியைப் பின்பற்றுவதாகக் கூறலாம்.

## வரலாறு
நீதி பற்றிய புரிதலை தெரிவிக்க பல்வேறு தத்துவ மற்றும் தார்மீக கோட்பாடுகள் முன்வைக்கப்பட்டுள்ளன.

பழங்கால கிரேக்க தத்துவஞானிகளான பிளாட்டோவின் குடியரசு (நூல்) மற்றும் அரிசுட்டாட்டில், அவரது *நிகோமாசியன் எதிக்ஸ்* அண்ட் *பாலிடிக்ஸ்* ஆகியவற்றில் நீதியின் ஆரம்பக் கோட்பாடுகள் குறித்து குறிப்பிட்டுள்ளனர்.

மத விளக்கங்களின் கீழ் நீதி என்பது, தெய்வீக கட்டளைக் கோட்பாட்டின் கீழ் தொகுக்கப்படலாம், இதில் நீதி என்பது கடவுளிடமிருந்து வருவதாக நம்பப்டுகிறது.

## ஆரம்பகால கிரேக்கர்கள்
பிளேட்டோவின் கூற்றுப்படி நீதி என்பது, சமநிலை மற்றும் நல்லிணக்கத்தைப் பற்றியதாகும். இது ஒரு தனிநபர் அல்லது ஒரு சமூகத்தில் உள்ள முரண்பாடான அம்சங்களுக்கு இடையிலான சரியான உறவைப் பிரதிபலிக்கிறது. ஒவ்வொருவரும் அவர்களுக்குப் பொறுப்பான அல்லது அவர்களுக்குச் சொந்தமானதைச் செய்வது என்று  நீதியை வரையறுக்கிறார். வேறு வார்த்தைகளில் கூறுவதானால், ஒரு நியாயமான நபர் சமூகத்திற்கு அவர்களின் தனித்துவமான திறன்களுக்கு ஏற்ப பங்களிப்பவர் மற்றும் அவர்களின் பங்களிப்பின் வெகுமதிகளைப் பெறுகிறார். அவர்கள் சரியான இடத்தில் இருக்கின்றனர், எப்போதும் தங்களால் முடிந்ததைச் செய்ய முயற்சி செய்கிறார்கள், மேலும் அவர்கள் பெறுவதை நியாயமான மற்றும் சமமான முறையில் திருப்பிச் செலுத்துகிறார்கள். இந்தக் கருத்து  தனிப்பட்ட மட்டத்திலும் நிறுவன மற்றும் சமூக மட்டங்களிலும் பொருந்தும்.

## இயற்கை சட்டம்
 
[thumb| மார்டன் வான் ஹீம்ஸ்கெர்க்கின் ''ஜஸ்டிடியா'', 1556. ஜஸ்டிடியா ஒரு வாள்,( [தராசு மற்றும் ஒரு கண்கள் கட்டப்பட்டிருப்பது  )]]
நீதி என்பது இயற்கைச் சட்டத்தின் ஒரு பகுதி ஆகும் (எ.கா. ஜான் லாக் )  மனிதனின் இயல்பிலேயே நீதி உள்ளது.

## மேற்கோள்கள்


## வெளி இணைப்புகள்

* Internet Encyclopedia of Philosophy entries:
** Distributive Justice, மைக்கேல் அல்லிங்காம்
** தண்டனை, கெவின் முர்தாக்
** நீதியின் மேற்கத்திய கோட்பாடுகள், வெய்ன் பி. பொமர்லிவ்
* Stanford Encyclopedia of Philosophy entries:
** டேவிட் மில்லரின் "நீதி"
** ஜூலியன் லாமண்ட் எழுதிய "விநியோக நீதி"
** மைக்கேல் ஸ்லோட்டின் "நீதி ஒரு நல்லொழுக்கம்"
** *ஹ்யூகோ ஆடம் பெடாவ்* மற்றும் *எரின் கெல்லியின்* "தண்டனை"
* ஐக்கிய நாடுகளின் சட்ட விதி: முறைசாரா நீதி, முறைசாரா/சமூக நீதி, சட்டத்தின் ஆட்சி மற்றும் ஐக்கிய நாடுகள் சபை ஆகியவற்றுக்கு இடையேயான உறவு
* நீதி: என்ன செய்வது சரியானது?   

பகுப்பு:நெறிமுறைகள் உள்ள கருத்துக்கள்
பகுப்பு:மெய்யியல் விதி
மிர் லைக் அலி கான், இரண்டாம் சலார் ஜங்

**மிர் லைக் அலி கான்,** இரண்டாம் **சலார் ஜங்** (இறப்பு 7 ஜூலை 1889) ஐதராபாத் மாநிலத்தின் முன்னாள் பிரதமர் ஆவார் (1884-1887). சாலர் ஜங் குடும்பத்தைச் சேர்ந்தவர். ' *வாகயே-இ மொசாஃபெரட்* ' என்ற  பாரசீக மொழி பயணக்கட்டுரையை எழுதியதற்காகவும் இவர் அறியப்படுகிறார்.

## ஆரம்ப கால வாழ்க்கை
இவர் மிர் துராப் அலி கான், முதலாம் சலார் ஜங்கின்  மகனான இவர் நிசாம் கல்லூரியில் கல்வி கற்றார், பின்னர் 1882 இல் இங்கிலாந்தில் ஒரு வருடத்திற்கும் குறைவான காலம் படித்தார். 1883ல் ஐதராபாத் நிசாமிருந்து *சலார் ஜங்* என்ற பட்டத்தைப் பெற்றார்.

## ஐதராபாத்து மாநிலத்தின் பிரதமர்
1884 இல், இருபத்தி இரண்டு வயதில், இரண்டாம் சலார் ஜங் ஐதராபாத்தின் திவானாக நியமிக்கப்பட்டார். இவரது பதவிக் காலத்தில், ஐதராபாத் மாநிலத்தின் அலுவல் மொழியாக இருந்த பாரசீக மொழியை உருதுவுக்கு மாற்ற உத்தரவிட்டார். பதவியில் இருந்த நிசாம் மக்பூப் அலி கானுடன் ஆரம்பத்தில் நெருக்கமாக இருந்த போதிலும், பின்னர் இவர் அவருடைய ஆதரவை இழந்தார். பின்னர், ஏப்ரல் 1887 இல் பிரதமர் பதவியை விட்டு விலகினார்

## பிற்கால வாழ்வு
மே 1887 இல், இரண்டாம் சலார் ஜங் ஐரோப்பாவில் ஒரு சுற்றுப்பயணத்தை மேற்கொண்டார். இந்தப் பயணத்தை தொழிலதிபர் மோரேடன் பிரீவென் நிர்வகித்தார். இவரது பயணத்தின் முடிவில், விக்டோரியா மகாராணியால் இவருக்கு இந்தியப் பேரரசின் நைட் கமாண்டர் என்ற பட்டம் வழங்கப்பட்டது. வெளிநாட்டில் தனது அனுபவங்களை ' *வாகயே-இ மொசாஃபெரட்* ' என்ற தலைப்பில் பாரசீக மொழியில் பதிவு செய்தார். இந்தப் படைப்பு கடைசி இந்திய-பாரசீக பயணக் குறிப்புகளில் ஒன்றாகும்.

## இறப்பு
இரண்டாம் சலார் ஜங் தனது பயணத்திலிருந்து ஐதராபாத்து திரும்பிய இரண்டு மாதங்களுக்குப் பிறகு, 7 ஜூலை 1889 அன்று கல்லீரல் தொடர்பான நோயால் தனது 27 வயதிலேயே இறந்தார். இவரின் மகன், மிர் யூசுப் அலி கான், மூன்றாம் சலார் ஜங் , ஜூன் 4, 1889 இல் பிறந்தார்.

## மேற்கோள்கள்

பகுப்பு:1889 இறப்புகள்
பகுப்பு:இந்திய முஸ்லிம்கள்
பகுப்பு:ஐதராபாத் இராச்சிய நபர்கள்
புளோரோபென்சால்டிகைடு

**புளோரோபென்சால்டிகைடு** (*Fluorobenzaldehyde*) என்பது புளோரினேற்றம் அடைந்த பென்சால்டிகைடின் மூன்று அமைப்பொத்த மாற்றியங்களின் குழுவாகும்.

## பண்புகள்
மாற்றியங்கள் புளோரின் அணுவின் இருப்பிடத்தில் வேறுபடுகின்றன. ஆனால் இவை ஒரே மூலக்கூற்று வாய்ப்பாட்டால் விவரிக்கப்படுகின்றன. 

## தயாரிப்பு
4-புளோரோபென்சால்டிகைடு மாற்றியங்களை 4-குளோரோபென்சால்டிகைடை ஆலசன்-பரிமாற்ற வினைக்கு உட்படுத்துவதன் மூலம் உருவாக்க முடியும்.

## பயன்கள்
புளோரோபென்சால்டிகைடை ஒரு செயற்கை இடைநிலையாகப் பயன்படுத்தலாம். ஏனெனில் புளோரினை ஆக்சிசனேற்ற வினை மூலம் இடம் மாற்றலாம். ஆல்டிகைடு குழு இருப்பதன் காரணமாக, புளோரோபென்சால்டிகைடுகள் ஒடுக்க வினையின் மூலம் பல்வேறு இசுகிப் காரக் கலவைகளை உருவாக்க பயன்படுத்தப்படுகின்றன. ஆலசனேற்றப்பட்ட அரோமாட்டிக்கு வளையங்களைக் கொண்ட இசுகிப் காரங்கள் நுண்ணுயிர் எதிர்ப்பு பண்புகளை வெளிப்படுத்துகின்றன.

## மேற்கோள்கள்

பகுப்பு:பென்சால்டிகைடுகள்
பகுப்பு:புளோரோ அரீன்கள்
பகுப்பு:கரிம ஆலைடுகள்
பிமலேந்து சின்கா ராய்

**பிமலேந்து சின்கா ராய்** (*Bimalendu Sinha Roy*) ஓர் இந்திய ஆசிரியரும், மற்றும் மேற்கு வங்காளத்தைச் சேர்ந்த அகில இந்திய திரிணாமுல் காங்கிரசைச் சேர்ந்த அரசியல்வாதியும் ஆவார். இவர் மேற்கு வங்காள சட்டமன்ற உறுப்பினராக உள்ளார்.

## சுயசரிதை
1958 இல் பிறந்த இவர், கிருஷ்ணாநகர் அரசுக் கல்லூரியில் ஆங்கிலத்தில் பட்டம் பெற்றார். 1982 இல் கல்யாணி பல்கலைக்கழகத்தில் ஆங்கிலத்தில் முதுகலைப் படிப்பை முடித்தார்.

1985 இல் முரகாச்சா உயர்நிலைப் பள்ளியில் ஆசிரயராகப் பணியில் சேர்ந்த இவர், 2000 ஆம் ஆண்டில் இந்தப் பள்ளியின் தலைமை ஆசிரியரானார். 2016 இல் தனது பணியிலிருந்து ஓய்வு பெற்றார்.

ராய் 2013 இல் மேற்கு வங்காள அரசிடமிருந்து நல்லாசிரியர் (சிக்சரத்னா) விருதைப் பெற்றவர். மேலும், 2017 இல் குடியரசுத் தலைவரின் தேசிய நல்லாசிரியர் விருதையும் பெற்றார்.

ராய் 28 நவம்பர் 2019 அன்று கரீம்பூர் சட்டப்பேரவைத் தொகுதியிலிருந்து மேற்கு வங்காள சட்டமன்ற உறுப்பினராகத் தேர்ந்தெடுக்கப்பட்டார்.
## மேற்கோள்கள்

பகுப்பு:1958 பிறப்புகள்
பகுப்பு:அகில இந்திய திரிணாமுல் காங்கிரசு அரசியல்வாதிகள்
பகுப்பு:வாழும் மக்கள்
பவித்திரம்

**பவித்திரம்** (*Pavithiram*) என்பது தமிழ்நாட்டின் நாமக்கல் மாவட்டத்தின் சேந்தமங்கலம் வட்டத்தில் உள்ள ஒரு கிராமம் ஆகும். இது வரகூரிலிருந்து 1.5 கி.மீ. தூரத்திலும் எருமைப்பட்டியிலிருந்து 8 கி.மீ. தொலைவிலும் தாத்தையங்கார்ப்பேட்டையிலிருந்து 9 கி.மீ. தொலைவிலும் உள்ளது.

## மக்கள்தொகை
2011ஆம் ஆண்டு மேற்கொள்ளப்பட்ட இந்திய மக்கள்தொகை கணக்கெடுப்பு நிலவரப்படி, இந்தக் கிராமத்தில் 915 பேர் 271 குடும்பங்களாக வசித்தனர்.

எழுத்தறிவு விகிதம் 64.7%; 72.97% ஆண்களும் 56.9% பெண்களும் கல்வியறிவு பெற்றிருந்தனர்.

## அரசியல்
ஐந்து ஆண்டுகளுக்கு ஒருமுறை கிராமத் தலைவர் தேர்தல் மூலம் தேர்ந்தெடுக்கப்படுகிறார்.

## மேற்கோள்கள்


பகுப்பு:நாமக்கல் மாவட்டத்திலுள்ள கிராமங்கள்
பகுப்பு:Coordinates on Wikidata
4-குளோரோபென்சால்டிகைடு

**4-குளோரோபென்சால்டிகைடு** (*4-Chlorobenzaldehyde*) என்பது C7H5ClO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 4-குளோரோபென்சைல் ஆல்ககாலை ஆக்சிசனேற்றம் செய்து  4-குளோரோபென்சால்டிகைடை உற்பத்தி செய்யலாம்.  இதை மேலும் ஆக்சிசனேற்றம் செய்தால் 4-குளோரோபென்சாயிக் அமிலமாக மாற்றலாம். இது மலோனோ நைட்ரைலுடன்  வினைபுரிந்து 4-குளோரோபென்சைலிடினைல்மலோனோ நைட்ரைலை உருவாக்கும். 4-குளோரோபென்சால்டிகைடு பென்சைலமீனுடன் வினைபுரிந்து என்-(4-குளோரோபென்சிலிடினைல்)பென்சைலமீனை உற்பத்தி செய்கிறது. 

## மேற்கோள்கள்

பகுப்பு:பென்சால்டிகைடுகள்
பகுப்பு:குளோரோபென்சீன்கள்
பகுப்பு:4-குளோரோபீனைல் சேர்மங்கள்
செம்மாண்டப்பட்டி

**செம்மாண்டப்பட்டி** (*Semmandapatti*) என்பது நாமக்கல் மாவட்டம், வெண்ணந்தூர் ஊராட்சி ஒன்றியத்தில் உள்ள ஒரு கிராம ஊராட்சி ஆகும்.

## மக்கள்தொகை
செம்மாண்டப்பட்டி கிராமத்தில் 2011ஆம் ஆண்டு கணக்கெடுப்பின்படி 602 ஆண்கள் 549 பெண்கள் என மொத்தம் 1151 பேர் வசித்தனர்.

## மேற்கோள்கள்

பகுப்பு:நாமக்கல் மாவட்டத்திலுள்ள கிராமங்கள்
பகுப்பு:Coordinates on Wikidata
தெக்கு சந்து

**தெக்கு சந்து** (*Tek Chand* ) இந்தியாவைச் சேர்ந்த ஓர் இணை ஒலிம்பிக் விளையாட்டு வீரராவார். குண்டு எறிதல், ஈட்டி எறிதல் போட்டிகளில் இந்தியாவின் சார்பாக இவர் விளையாடுகிறார். அரியானா மாநிலத்தின் ரேவாரி மாவட்டத்தில் பிறந்த இவர், ஒரு சாலை விபத்தினால் மாற்றுத் திறனாளியானார். டோக்கியோவில் 2020 ஆம் ஆண்டு நடைபெற்ற இணை ஒலிம்பிக் விளையாட்டுப் போட்டிகளில்  ஆடவர் குண்டு எறிதல் போட்டியின் எப்55 வகை போட்டிப் பிரிவில் இந்தியாவைப் பிரதிநிதித்துவப்படுத்தினார். இப்போட்டியின் தொடக்க விழாவில் தனிமைப்படுத்தப்பட்ட மாரியப்பன் தங்கவேலுக்குப் பதிலாக இந்தியக் குழுவின் கொடி ஏந்துபவராக இவர் நியமிக்கப்பட்டார். 9.04 மீட்டர் தொலைவுக்கு எறிந்தவராக இருந்தாலும்  எட்டு போட்டியாளர்கள் கலந்து கொண்ட அப்போட்டியில் இவரால் கடைசி இடத்தையே பிடிக்க முடிந்தது. முதலில் ஆண்களுக்கான எப்54 வகை ஈட்டி எறிதல் போட்டிக்காக இவர் பட்டியலிடப்பட்டார், ஆனால் பின்னர் சேர்க்கப்பட்டார். 2018 ஆம் ஆண்டில் நடைபெற்ற இணை ஆசிய விளையாட்டுப் போட்டிகளில் இவர்  வெண்கலப் பதக்கம் வென்றுள்ளார்.

## மேற்கோள்கள்

## புற இணைப்புகள்
* Tek Chand at *paralympic.org*

பகுப்பு:வாழும் மக்கள்
பகுப்பு:இணை ஒலிம்பிக் விளையாட்டு வீரர்கள்
பகுப்பு:மாற்றுத்திறனாளிகள்
பஞ்சரத்நம்

**பஞ்சரத்நம்** என்னும் சொல் ஐந்து ரத்தினக் கல் பதிந்த அணிகலன். இந்த அணிகலன் போலச் சிறப்புற்று விளங்கும் நூல் பஞ்சரத்நம். 

பாரதிதாசன் கவிதைகளில் பஞ்சரத்நம் என்னும் நூல் ஒன்று உள்ளது. மயிலம் ஶ்ரீசிவசண்முகக்கடவுள் பஞ்சரத்நம் என்னும் பெயரில் அந்த நூல் உள்ளது. 

கும்பகோணம் ஆசிரியர் தி. க. பெரியண்ணம்பிள்ளை இயற்றிய  இரண்டு பஞ்சரத்நம் நூல்கள் உள்ளன. 
# திருவாரூர் தியாகராச சுவாமி பஞ்சரத்நம்
# திருவாரூர் அல்லியங்கோதையம்மை பஞ்சரத்நம் 

இந்த நூல்கள் ஒவ்வொன்றிலும் ஐந்து பாடல்கள்  உள்ளன. அந்தப் பாடல்கள் ஆசிரிய விருத்தத்தால் ஆனவை. மேலும் வெண்பா யாப்பில் அமைந்த காப்புப்பாடல் ஒன்று நூலின் தொடக்கத்திலும், கலிவிருத்தம் யாப்பில் அமைந்த பாடல் ஒன்று நூலின் இறுதியிலும் உள்ளன.  

### திருவாரூர் தியாகராச சுவாமி பஞ்சரத்நம்
:எடுத்துக்காட்டு, பாடல் ஒன்று:
எத்தனைக் கொடுங்குணம் இருந்திடினும் அவைகளை
::எண்ணாமல் ஏழையேனுக்கு
:இரங்கி வரம் அருள்புரிந்திடல் வேண்டும் எவை எனில் 
::எழிலார்ந்த கமல மலரை
ஒத்த நின் கழல் இணையை நித்தமும் கண்கள் 
::கண்டு ஓயாது களிகூரவும் 
:ஓது நின் சீர்த்தியே என் செவிகள் கேட்கவும் 
::உன்னையே தலை பணியவும்
பத்தியொடு அரசமலர் கையெடுத்தே பூசை பண்ணிடவும்
::எண்ணினேன் கண்
:பாலனே கையில் கபாலனே சூலனே 
::பகரும் ஆரூர் மூலனே 
சித்தமுடன் இவை தந்து எனைத் துயர் புரிந்திடும் 
::தீவினை தவிர்த்து ஆள்வையே
:தேவிராசற்கு அரிய பூவிராசற்கு எளிய 
::தியாகராசக் கடவுளே (5)

### திருவாரூர் அல்லியங்கோதையம்மை பஞ்சரத்நம்
:எடுத்துக்காட்டுப் பாடல் ஒன்று:
பூ ஏறு பொழில் புடை உடுத்து ஒளிர் **இபக்காடு** 
::பொலியும் **அகிலாண்ட உமை**யாய்ப் 
:பொங்கும் **அண்ணாமலை**யில் **உண்ணாமுலை**ப் பெயர் 
::புனைந்து அமரும் மா தேவியாய்
நா ஏறு புகழ் பூண்ட **காளத்தி** மா மலையில் 
::நன்கு அமரும் ஞானம் முன்னர் 
:நண்ணு **பூங்கோதை** எனும் நாம நாயகியுமாய் 
::நலம் மலித் திருத் **தில்லை**யில் 
பாவேறு **சிவகாம வல்லி**யாய் அடியார்கள்
::பரவு திரு **ஐயாற்றிலே** 
:பகர் **அறம் வளர்த்த உமை** ஆகிப் பொலிந்திடும் 
::பண்புடையள் நீ அல்லையோ  
ஆ எறு பரன் இடத்து அன்னையே என்னை ஆள் 
::அன்னையே ஆரூரில் வாழ் 
:அல்லியங் கோதை இமை செல்லெனும்  கோதை இமை
::அல்லியம் கோதை உமையே

## எண்ணிக்கையால் பெயர் பெற்ற சில நூல்கள்
இரட்டைமணி மாலை - இரண்டு வகையான யாப்பமைதி கொண்ட பாடல்களால் படப்படுவது
மும்மணி மாலை - மூன்று  வகையான யாப்பமைதி கொண்ட பாடல்களால் படப்படுவது 
நான்மணி மாலை - நான்கு வகையான யாப்பமைதி கொண்ட பாடல்களால் படப்படுவது
திரிகடுகம் - 3 கருத்துகள் அடங்கிய பாடல்களைக் கொண்ட பல பாடல்களைக் கொண்ட நூல்
நான்மணிக் கடிகை - 4 கருத்துகள் அடங்கிய பாடல்களைக் கொண்ட பல பாடல்களைக் கொண்ட நூல்
சிறுபஞ்சமூலம் - 5 கருத்துகள் அடங்கிய பாடல்களைக் கொண்ட பல பாடல்களைக் கொண்ட நூல் 
பதிகம் - 10 பாடல்கள் கொண்ட நூல்
5 பாடல்கள் கொண்ட நூல் - பஞ்சரத்ம்

## மேற்கோள்கள்

## வெளியிணைப்புகள்
*விக்கிமூலம்-பாரதிதாசன் கவிதைகள்

பகுப்பு:சிற்றிலக்கியங்கள்
கேப்ரிமுல்ஜினே

**கேப்ரிமுல்கினே** (*Caprimulginae*) அல்லது **பக்கிகள்** என்பது பக்கி குடும்பமான கேப்ரிமுல்கிடேயில் உள்ள ஒரு இரவு நேரப் பக்கி பறவை துணைக் குடும்பமாகும். இவை நடுத்தர அளவிலான நீளமான இறக்கைகள், குறுகிய கால்கள் மற்றும் மிகக் குறுகிய அலகுகளுடன் உள்ளன. இவை பொதுவாகத் தரையில் கூடு கட்டும். அவை பறக்கும் பூச்சிகளை உண்கின்றன.

இவை சிறிய பாதங்கள் கொண்டவை. நடப்பதற்குச் சிறிதும் பயன்படாது. நீண்ட கூரான இறக்கைகளைக் கொண்டது. இவற்றின் மென்மையான இறகுகள் பட்டை அல்லது இலைகளைப் போல மறைமுக நிறத்தில் இருக்கும். பெண் பறவை இரண்டு வடிவ முட்டைகளை நேரடியாக வெறும் நிலத்தில் இடுகிறது.

இவை பெரும்பாலும் மாலை மற்றும் அதிகாலை அல்லது இரவில் சுறுசுறுப்பாக இருக்கும். அந்துப்பூச்சிகள் மற்றும் பிற பெரிய பறக்கும் பூச்சிகளை உண்ணும். அலகினை மிகவும் அகலமாகத் திறக்கும் இயல்புடையன. சற்று வளைந்த மேல் அலகினைக் கொண்டது.

**துணைக் குடும்பம் கேப்ரிமுல்கினே** - (பக்கிகள்)

* *நிக்டிபோலசு* - (2 சிற்றினங்கள்)
* *நிக்டிட்ரோமசு* - (2 சிற்றினங்கள்)
* *பாலெனோப்டிலசு* - பொதுவான ஏழ்மை
* *சிபோனோரிசு* - (2 வாழும் சிற்றினங்கள்)
* *நிக்டிபிரைனசு* - (4 சிற்றினங்கள்)
* *கேப்ரிமுல்கசு* - (37 சிற்றினங்கள், ஐரோப்பிய பக்கி உட்பட)
* *செட்டோபாகிசு* - (4 சிற்றினங்கள்)
* ஜெனசு *கேக்டார்னிசு* - காலர் பக்கி
* *ஆன்ட்ரோசுடமசு* - (12 சிற்றினங்கள்)
* *கைட்ரோப்சாலிசு* - (4 சிற்றினங்கள்)
* *யூரோப்சாலிசு* (2 சிற்றினங்கள்)
* *மேக்ரோப்சாலிசு* - நீண்ட பக்கி
* *எலியோத்ரெப்டசு* - (2 சிற்றினங்கள்)
* *[[சிசுடெலுரா|சிசுடலுரா]]* - (2 சிற்றினங்கள்)
* *வேலெசு* - பழுப்பு நிற பக்கி

## மேற்கோள்கள்

பகுப்பு:பறவைகள்
நாச்சிப்பட்டி

**நாச்சிப்பட்டி** (*Nachipatti*) என்பது தமிழ்நாட்டின் நாமக்கல் மாவட்டம் இராசிபுரம் வட்டம், வெண்ணந்தூர் ஊராட்சி ஒன்றியத்தில் உள்ள ஒரு கிராம் ஆகும்.

## மக்கள்தொகை

* 2011ஆம் ஆண்டு இந்திய மக்கள்தொகை கணக்கெடுப்பின் படி நாச்சிப்பட்டியில் 126 ஆண்கள் 117 பெண்கள் என மொத்தம் 243 பேர் வசித்தனர்.

## மேற்கோள்கள்

பகுப்பு:நாமக்கல் மாவட்டத்திலுள்ள கிராமங்கள்
பகுப்பு:Coordinates on Wikidata
மிர் யூசுப் அலி கான், மூன்றாம் சலார் ஜங்

**நவாப் மிர் யூசுப் அலி கான், மூன்றாம் சலார் ஜங்** (*Mir Yousuf Ali Khan, Salar Jung III*) (1889-1949), பொதுவாக **மூன்றாம் சலார் ஜங்** என்று அழைக்கப்படும் இவர், ஐதராபாத் மாநிலத்தின் ஓர் பிரபுவும் கலைப் பொருட்கள் சேகரிப்பாளரும் ஆவார். ஏழாவது நிசாம் மிர் ஓசுமான் அலி கான் ஆட்சியின் போது இவர் ஐதராபாத்தின் பிரதமராக பணியாற்றினார். 1912 ஆம் ஆண்டில், தனது இருபத்தி மூன்று வயதில், மகாராஜா சர் கிஷான் பிரசாத்திற்குப் பிறகு பிரதமராகி இரண்டரை ஆண்டுகள் பணியாற்றினார். பைகா குடும்பத்தைச் சேர்ந்த மூன்று உறுப்பினர்களுக்குக் கீழே, ஐதராபாத்து தக்காணப் பிரபுக்களில் நான்காவது மிக உயர்ந்த பதவியை வகித்தார்.

## கலைச் சேகரிப்புகள்
இவரது விரிவான கலைச் சேகரிப்புகள் இப்போது ஐதராபாத்தில் உள்ள சலார் ஜங் அருங்காட்சியகத்தில் வைக்கப்பட்டுள்ளது.

சலார் ஜங் அரிய நினைவுச்சின்னங்கள், கலைப்பொருட்கள், பழங்காலப் பொருட்கள் மற்றும் குரான்கள் உட்பட பல நூல்களின் கையெழுத்துப் பிரதிகளை சேகரிப்பதில் ஆர்வமாக இருந்தார். 35 வருட காலப்பகுதியில் இவர் தனது சொந்த சேமிப்பை இவ்வாறானக் கலைச் சேகரிப்புக்காக செலவிட்டதாக நம்பப்படுகிறது. இந்தியாவின் மூன்று தேசிய அருங்காட்சியகங்களில் ஒன்றான சலார் ஜங் அருங்காட்சியகத்திற்கு 1968 ஆம் ஆண்டு இடமாற்றம் செய்யப்படும் வரை இந்தத் தொகுப்பு இவரது குடும்ப இல்லமான திவான் தேவ்டியில் தனிப்பட்ட முறையில் காட்சிப்படுத்தப்பட்டு வந்தது.
## புகைப்படங்கள்

படிமம்:SalarjungIIIa.jpg
படிமம்:SalarjungIIIb.jpg
படிமம்:Sj4.jpg
படிமம்:Salarjungiii.jpg


## இதனையும் காண்க

* ஐதராபாத் இராச்சியம்

## மேற்கோள்கள்

## வெளி இணைப்புகள்
* A feature 
* One of India’s most influential and powerful statesmen of the 19th century, Sir Salar Jung I decisively shaped Hyderabad’s political and economic history for the three decades he was Diwan

பகுப்பு:1949 இறப்புகள்
பகுப்பு:1889 பிறப்புகள்
பகுப்பு:இந்திய முஸ்லிம்கள்
பகுப்பு:ஐதராபாத் இராச்சிய நபர்கள்
தைரா மிர் மோமின்

thumb| தைரா மிர் மோமினில் உள்ள சலார் ஜங் குடும்பத்தின் கல்லறை

**தைரா மிர் மோமின்**, (*Daira Mir Momin*) **தைரா-இ-மிர் மோமின்** என்றும் அழைக்கப்படுகிறது), இது ஐதராபாத்து பழைய நகரத்தில் அமைந்துள்ள இசுலாமியக் கல்லறை ஆகும்.    

## வரலாறு
இது 16 ஆம் நூற்றாண்டில் குதுப் ஷாஹிகளின் காலத்தில் கோல்கொண்டா சுல்தானகத்தின் அமைச்சராகவும் ஐதராபாத்து நகரின் திட்டமிடுபவராகவும் இருந்த மிர் மோமின் அஸ்தராபாடியின் கல்லறையைச் சுற்றி நிறுவப்பட்டது.   கர்பலாவிலிருந்து ஒட்டகம் சுமக்கும் அளவு கனமான மண்ணைக் கொண்டு வந்து கல்லறை முழுவதும் தூவுமாறு கட்டளையிட்டதாகக் கூறப்படுகிறது.  

தற்போது கல்லறை மோசமான நிலையில் உள்ளது. மேலும், பல சட்டவிரோத கட்டுமானங்களால் ஆக்கிரமிக்கப்பட்டுள்ளது. 

## குறிப்பிடத்தக்க புதைகுழிகள்

* மீர் மோமின் அஸ்தராபாடி 
* ஐதராபாத்தின் முன்னாள் பிரதமர் மிர் ஆலம் .
* ஐதராபாத்தின் முன்னாள் பிரதமர் முதலாம் சலார் ஜங் 
* ஐதராபாத்தின் முன்னாள் பிரதமர் இரண்டாம் சலார் ஜங் .
* ஐதராபாத்தின் முன்னாள் பிரதமர் மூன்றாம் சலார் ஜங்
* இளவரசர் மோசம் ஜா
*  இந்துசுத்தானி செவ்விசை பாடகர் படே குலாம் அலி கான்

### மிர் மோமின் கல்லறை
கல்லறையின் மையத்தில் அமைந்துள்ள மிர் மோமின் புதைகுழியில் பல பாரசீக கல்வெட்டுகள் உள்ளன. 

## மேற்கோள்கள்

பகுப்பு:ஐதராபாத்து